انگلستان نینگ کمبریج شهریده قوریلگن و اروپانینگ ایلک اطرافنی سقلش جامع مسجدی بولمیش کمبریج مسجدی، جمهور باشلیغی رجب طیب ایردوغان نینگ قتنه شیشی بیلن افتتاح قیلیب آچیلدی.
ایردوغان 10 ییل لیک اورنیش نینگ میوه سی اوله راق کمبریج مسجدی تورک اصللی وطنداشلر و قرینداشلر قاله ویرسه بیرلشگن قراللیکده حیات کیچیره یاتگن برچه مسلمانلرگه مبارک بولسین دیب ایتدی.
معناسی تینچلیک بولگن بیر دین نینگ تروریزم بیلن یاد ایتیلیشی گه دقت قره تگن ایردوغان جنابلری شولرنی ایتدی.
"ترور بیلن اسلام کلمه سینی تینگ توتیش ممکن ایمس دیر. اگر بونگه دوام ایتسنگیز بیز هم لعنت ایته میز. بیراق اسلام نینگ ایچیدن بیرته تروریست چیققن لیگی اوچون اسلام نی لکه قیلالمه یسیز. "اسلامی ترور" دیب ایتالمه یسیز. شو وقت جمهور باشلیغی بولگن تورکیه، داعش گه قرشی دنیا مقیاسیده اینگ کتته کوره ش آلیب بارگن اولکه دیر" دیب ایتدی.
جمهور باشلیغی، معصوملرنی آماج قرار بیرووچی تورلی حرکتنی رد ایتیش و بولرگه قرشی توریش گه مجبور ایکن لیکلریگه اشاره قیلیب، تاریخی نامعقول توشونچه لرنی بیر تامانگه تشلب نفرت جرملریگه قرشی بیرگه لیکده کوره ش آلیب باریلیشینی اورغوله دی.
جمهور باشلیغی غربی سیاست و میدیا ارگانلریدن مسلمان ویا ایریم دینی اعتقادلرنی سینه سیدن سوروب، تبعیض عملی قیلیب عیبلاوچی بیاناتلردن اوزاق توریشلرینی خواهله دی.
مسجد پروژه سیگه باشچیلیک قیلگن دنیا مقیاسیده تنیلگن صنعتکار یوسف اسلام ایسه، مراسمده قیلگن صحبتیده، جوده گوزه ل بیر آن یشه ماقده ایکن لیگینی معلوم قیلیب، 42 ییل مقدم اوزی نینگ لندنده ینگی قوریلگن بیر مسجدگه کیریب مسلمان بولگن لیگینی ایتدی.
پروژه ده اسلام دینی نینگ گوزه ل لیگی، صنعت توشونچه سی، حضرت محمد (ص) نینگ حیات طرزی و طبیعت نینگ قوریقلنیشی گه بیریلگن اهمیتی نظرگه توتیلگن.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
